Timetti taqbaylit tesɛa aṭas, s yidles-is d umezruy-is, tettwassen daɣen s tsekla-s. Ma yella tasekla tamensayt taqbaylit tella d timawit kan, yerna tiwsatin-is d tid i yerzan anagar tamedyezt, timucuha, inzan d temseɛraq; maca ass-a, tlul-d yiwet n tewsit-nniḍen n tsekla, ta d tin iwumi neqqar tasekla yuran, tasekla-ya tamaynut tegla-d s tlallit n tewsatin-nniḍen: ungal d tullist ; d tiwsatin i yellan akk deg tsekliwin n umaḍal, maca deg tsekla taqbaylit, alarmi d aseggas n 1981, i d-yeffeɣ wungal amezwaru s teqbaylit.